Menyw ifanc o Aberpennar yn ysbrydoli eraill i roi cynnig ar brentisiaeth - Wales Online
Menyw ifanc o Aberpennar yn ysbrydoli eraill i roi cynnig ar brentisiaeth
Mae Saima Tabassum, 20, o Aberpennar yn cefnogi ymgyrch Llywodraeth Cymru i annog pobl ifanc sy'n gadael yr ysgol i ystyried dewis prentisiaeth fel llwybr i'wgyrfa ddelfrydol, ar ôl iddi ymuno ag un o gwmnïau cyfathrebu digidol mwyaf Cymru.
13:50, 2 AUG 2016
Updated 12:21, 3 AUG 2016
Ar ôl cael graddau A* yn ei harholiadau TGAU yn Ysgol Gyfun Aberpennar, dechreuodd Saima astudio ar gyfer cymwysterau Safon Uwch ond buan iawn y penderfynodd hi nad astudiaethau academaidd oedd y dewis iawn iddi hi. Yna aeth ymlaen i wneud prentisiaeth Lefel 2 mewn Telathrebu gydag EE yng nghanolfan alwadau'r cwmni ym Merthyr Tudful, a mynychu Coleg Merthyr bob yn ail ddydd Iau i astudio ar gyfer NVQ.
Ar ôl gorffen ei phrentisiaeth ym mis Medi 2015, mae Saima bellach yn gwneud cwrs dysgu seiliedig ar waith mewn gofal cwsmeriaid yn EE, ac mae'n gobeithio defnyddio'i phrentisiaeth a'i hyfforddiant pellach i ehangu ei phrofiad a dringo'r ysgol yn y cwmni.
Meddai Saima: "Mae gwneud fy mhrentisiaeth gydag EE wedi agor cymaint o ddrysau i mi ac wedi rhoi cyfle i mi fagu llawer o brofiad. Ar ôl gorffen fy mhrentisiaeth roeddwn i'n awyddus i barhau i ddysgu a chael blas ar rannau eraill o'r busnes er mwyn ei ddeall yn well, felly dyma benderfynu gwneud cwrs mewn gwasanaethau cwsmeriaid.
"Cyn dechrau'r brentisiaeth, doeddwn i ddim yn gwybod beth i'w wneud nesaf. Roeddwn i wedi gweithio gydag aelodau eraill o'r nheulu yn ffatri Peter's Pies am dri mis, ac wedi gweithio mewn ffatri feddygol yn Aberpennar hefyd, ond doeddwn i ddim yn mwynhau'r gwaith ac roeddwn i'n gwybod nad dyna oeddwn i am ei wneud. Es i ar wefan Gyrfa Cymru a gweld bod EE yn hysbysebu am brentisiaid. Penderfynais ar unwaith i fynd amdani. Roedd gen i deimlad da am y cyfle o'r cychwyn cyntaf.
"Nawr rwy'n gweithio i gwmni gwych mewn amgylchedd proffesiynol tu hwnt ac rwyf wrth fy modd gyda'r gwaith. Rwy'n mwynhau fy hun yn EE, yn enwedig yr elfen werthu o'r gwaith ac mae'n wych gallu parhau i astudio ac ennill cyflog ar yr un pryd. Rwyf wedi cael llawer o gyfleoedd gwerth chweil yma hefyd, a ches gynrychioli EE yn Glastonbury eleni, rhywbeth na fyddwn i byth wedi cael y cyfle i'w wneud heb fy mhrentisiaeth."
Mae EE, y rhwydwaith symudol, yn un o gefnogwyr brwd y Rhaglen Brentisiaethau.
Aeth y cwmni, a enillodd y categori Cyflogwr Macro y Flwyddyn yng Ngwobrau Prentisiaethau Cymru 2015, ati i ddatblygu ei raglen Prentisiaethau yn 2012 ar y cyd â Choleg Merthyr Tudful. Ers hynny, mae cyfraddau gadael a salwch wedi haneru, mae lefelau ymgysylltu gweithwyr cyflogedig wedi treblu, mae cynhyrchiant wedi codi a chostau wedi gostwng.
Mae'r lleihad mewn absenoldeb ynddo'i hun wedi arbed mwy na £300,000 y flwyddyn. Fel mae Claire Litten-Price, Rheolwr Gweithrediadau Gwasanaethau Cwsmeriaid EE, yn egluro: "Rydyn ni wedi ymrwymo gant y cant i'r Rhaglen Brentisiaethau ac rydyn ni'n ei gweld fel ffordd hanfodol o ddenu doniau newydd i EE, yn ogystal â chynorthwyo pobl ifanc leol yn y cymunedau lle mae gennym ni ganolfannau. Prentisiaid yw tua 20 y cant o'n recriwtiaid newydd bob blwyddyn ac mae'r cwmni drwyddo draw wedi croesawu dros 849 o brentisiaid ers 2012.
"Mae'r cynllun wedi rhagori ar ein disgwyliadau gwreiddiol ni i gyd ac rydyn ni wedi ennill ambell i wobr yn ei sgil hyd yn oed. Nid yn unig y mae wedi ein helpu ni i wella cyfraddau cadw staff a gwella ymgysylltiad gweithwyr cyflogedig, mae wedi sicrhau bod EE yn gallu manteisio ar ddoniau'r dyfodol. Mae'r bobl ifanc hyn wedi cael eu magu gyda thechnoleg ac yn deall yn reddfol sut mae anghenion cwsmeriaid yn newid, gan ddod â sgiliau newydd hynod werthfawr i waith gwasanaethau cwsmeriaid EE.
"Mae pawb ar eu hennill. Mae'r bobl ifanc yn cael cyfle i ddysgu sgiliau newydd wrth weithio, ac rydyn ni fel cwmni yn elwa ar gael staff ymroddgar a gweithgar sy'n teimlo eu bod yn cael eu hysgogi a'u gwerthfawrogi. Mae ein cwsmeriaid, yn eu tro, yn elwa ar y gwasanaethau gorau posib."
Meddai Julie James AC, y Gweinidog Sgiliau a Gwyddoniaeth: "Mae cymaint o lwybrau gyrfa ar gael i bobl ifanc y dyddiau yma, yn enwedig os ydyn nhw'n dilyn y llwybr galwedigaethol, felly mae'n bwysicach nag erioed bod myfyrwyr yn cael gwybod am yr holl gyfleoedd sydd ar gael iddyn nhw er mwyn gofalu eu bod nhw'n gwneud dewisiadau gwybodus am eu dyfodol.
"Mae Saima yn ysbrydoliaeth i bobl ifanc ledled Cymru. Mae'n enghraifft glodwiw o'r hyn sy'n bosib gyda chyfuniad gwerthfawr o sgiliau o safon uchel, cymwysterau a hyfforddiant. Mae dilyn llwybr galwedigaethol prentisiaeth yn gallu arwain at yrfa hynod lwyddiannus a gwerth chweil."
Caiff y Rhaglen Prentisiaethau ei hariannu gan Lywodraeth Cymru gyda chefnogaeth Cronfa Gymdeithasol Ewrop. I wybod mwy am ddod yn brentis, ewch i www.gyrfacymru.com neu ffoniwch 0800 0284844.
Neu fe allwch ddod o hyd i ni ar Facebook yn www.facebook.com/apprenticeshipscymru ac ar Twitter @apprenticewales Bydd pobl ifanc yn cael cyfle hefyd i fynychu digwyddiad gyrfaoedd a sgiliau mwyaf Cymru, SkillsCymru, i weld sut gallan nhw ennill sgiliau a dysgu mwy am yr holl gyfleoedd hyfforddiant a gwaith amrywiol sydd ar gael iddyn nhw.
Bydd y digwyddiad di-dâl yn cael ei gynnal yn Llandudno ar 5-6 Hydref ac yng Nghaerdydd ar 12-13 Hydref ac mae disgwyl iddo ddenu mwy na 10,000 o ymwelwyr a channoedd o gyflogwyr.
I wybod mwy am SkillsCymru 2016, ewch i www.skillscymru.co.uk
Family & KidsThe inspiring people in Merthyr, Bridgend and Rhondda Cynon Taf who are changing children's lives by fosteringFoster Wales want to encourage people in Cwm Taf Morgannwg to consider fostering and provide children with a safe space to thrive
Your chance to win a 50 inch Smart TV or other top prizes in S4C's special Six Nations competition
Six NationsS4C is the only TV channel in the UK showing every Wales match live in the Six Nations
Win a £1,000 Tui e-gift card with WalesOnline
Special FeaturesOne lucky reader will win a £1,000 voucher to spend on a dream getaway
Special Features4Content Media rebrands as Outreach BeeThe agency provides digital marketing support to help businesses to get their message out there effectively
Looking for holiday inspiration? From coastlines to mountain tops, there's something for everyone in Wales
Special FeaturesThere's plenty to do in Wales, from exploring the vast beaches in Abersoch to discovering the wild beauty of the Brecon Beacons. Here's a round-up of the top places to holiday this year with Wales Cottage Holidays
The inspiring people in Merthyr, Bridgend and Rhondda Cynon Taf who are changing children's lives by fostering
Family & KidsFoster Wales want to encourage people in Cwm Taf Morgannwg to consider fostering and provide children with a safe space to thrive
Do you have experience of challenging adult social care services? Could you help to shape the support provided?
Special FeaturesYou could receive a shopping voucher for taking part in a study forming part of an EHRC inquiry into adult social care
ITV The Martin Lewis Money Show: Angellica's Bell short-lived marriage before tying the knot with her former co-star